  शहर के हरमाड़ा के राजावास गांव में हिन्दुस्तान पेट्रोलियम की पाइप लाइन में वॉल्व लगाकर डीजल चुराने वाले गिरोह के सरगना सरदार स्वर्ण सिंह को शनिवार रात को हरमाड़ा व चौमूं थाने की स्पेशल टीम ने दिल्ली से गिरफ्तार कर लिया।पुलिस ने गिरफ्तार आरोपी पश्चिम विहार दिल्ली निवासी सरदार स्वर्ण सिंह को रविवार को कोर्ट में पेश किया, जहां से 5 दिन के लिए पुलिस रिमांड पर भेज दिया।डीसीपी वेस्ट विकास शर्मा ने बताया कि गिरोह में शामिल एचपी के पूर्व कर्मचारी गोरखपुर यूपी निवासी शमशेर सिंह की तलाश कर रही है।शमशेर एचपी में पहले लाइन टेक्नीशियन के पद पर काम कर चुका है।जिसे कुछ साल पहले हटा दिया गया था।आरोपी शमशेर ने चालू लाइन में छेद करके वॉल्व लगाया था।पुलिस ने अभी तक चोरी का तेल खरीदने वाले करीब 10 पेट्रोल पंपों को चिन्हित कर लिया है।जल्द ही इन पंपों के संचालकों को गिरफ्तार किया जायेगा।इसके अलावा इस गिरोह से जुड़ी तेल सप्लाई करने वाली गैंग के कुछ बदमाश भूमिगत हो गए।जिनकी तलाश की जा रही है।डीसीपी विकास कुमार ने बताया कि 18 जून को चौमू थाने के कांस्टेबल राजेश की सूचना पर राधास्वामी बाग के पास नाकाबंदी करके चोरी का तेल सप्लाई करने वाली एक पिकअप व दो बाइक को पकड़ी थी।जिनमें सवार शिम्भू, मुकेश, दिनेश, धर्मेन्द्र, ओमप्रकाश की गिरफ्तारी के बाद गैंग का खुलासा हुआ था।उसके बाद चौमूं थानाधिकारी हेमराज व हरमाड़ा थानाधिकारी रमेश सैनी ने आरोपियों से पूछताछ करके लखनऊ निवासी अंकित दूबे, बलजीत सिंह और अरविन्द शर्मा, अरविन्द चौधरी राहुल देव शर्मा व जितेन्द्र सिंह को गिरफ्तार कर लिया था।खुलासा होने के बाद सरगना सरदार स्वर्णसिंह व शमशेर सिंह फरार हो गए।आरोपियों ने पाइप लाइन से नजदीक राजावास गांव के पास चन्द्र प्रकाश का मकान पिछले साल अगस्त माह में किराये पर लिया।उसके बाद यहां के मजदूरों ने सुरंग खोदने के लिए मना कर दिया तो दिल्ली से एक्सपर्ट मजदूर लेकर आए।जिन्होंने करीब तीन माह में 10 फिट नीचे एक सुरंग तैयार कर दी।उसके बाद उन मजदूरों को वापस दिल्ली भेज दिया।स्वर्णसिंह से पूछताछ में सामने आया कि गिरोह ने जगह चिन्हित करने के बाद चालू लाइन वॉल्व लगाने के लिए शमशेर सिंह को 50 हजार रुपए एडवांस और 2 प्रतिशत कमिश्वन दिया था।घर के आस-पास डीजल की गंध ना फैले इसलिए बदमाशों ने साथ छोटा सा फिनाइल का व्यवसाय शुरू कर दिया।ताकि आस-पास फिनाइल की बदबू फैल जाएं।
  एचपीसीएल की पाइप लाइन से डीजल चुराने वाली गैंग का सरगना दिल्ली से गिरफ्तार, पांच दिन का रिमांड
Sardar Swaran Singh, the kingpin of the gang that stole diesel by plugging a valve in the pipeline of Hindustan Petroleum at Rajawas village in the city's Harmara, was arrested from Delhi on Saturday night by a special team of Harmara and Chaumu police stations.
Gang that stole diesel from HPCL pipeline arrested in Delhi, five-day remand